**Játékszabályzat és Adatvédelmi tájékoztató**

A *„****Nyerj egy felejthetetlen utazást Rodoszra! – utazz biztonságban, gondtalanul!.”***

nyereményjáték szervezője az IBUSZ Kft., amely teljes körűen felelős a játék lebonyolításáért.

1. **A nyereményjáték időtartama**

A nyereményjáték 2024. december 13. 10:00 órától 2025. január 31. 24:00 óráig tart.

A legyűjtött jelentkezési adatok közül a játék végén kerül sor a nyeremény kisorsolására.

A sorsolás időpontja: 2025. február 3. 14:00

**2. A nyereményjáték menete**

2024. december 13-án 10:00 órakor 10 db tudás alapú kérdés kerül ki az IBUSZ Kft. honlapjára ([www.ibusz.hu](http://www.ibusz.hu) ). A Résztvevőknek a kérdések megválaszolására a nyereményjáték végéig, azaz 2025. január 31. 24:00-ig van mód, az IBUSZ Kft. weboldalán elhelyezett online form-on keresztül. A válaszokat 2025. február 3-án legyűjtjük, majd a mind a 10 kérdésből álló tudás alapú kérdésre hiánytalanul helyes választ adó Résztvevők között sorsolás keretén belül egy IBUSZ által szervezett 2 főre szóló rodoszi nyaralást (nyaralás Görögországban, Rodoszon, Rhodian Rose Hotel 3\*, reggelivel, 2025. nyári szezonban, repülővel. Utazás foglalása a szabad helyek függvényében történik, legalább 2 héttel az indulás előtt.) sorsolunk ki, mely tartalmazza az Atlasz útlemondási, valamint baleset-, betegség- és poggyász biztosítást.

1. **Résztvevők**
* A Játék elérhető az IBUSZ Kft. weboldalán, a Facebook és az Instagram oldalán. Bármely Résztvevő jogosult a részvételre.
* A megadott linken történő regisztrációval a vezeték-, keresztnevük, telefonszámuk, valamint e-mail címük megadásával 10 kérdés megválaszolásával és jelentkezik a sorsolásra.

A játékban való részvételhez szükséges a jelen játékszabályzatban rögzítettek megismerése és annak elfogadása. Nyereményjátékban nem vehetnek részt az IBUSZ Kft., valamint további, a nyereményjáték-szervezésében vagy lebonyolításában közreműködő cégek, az említettek munkatársai és azok közeli hozzátartozói (Ptk. 8:1.§ (1) bekezdés 1. pont).

1. **Nyertes sorsolása**

A sorsolásra a jelzett dátumon és időpontban kerül sor a random.org website-on generált véletlenszerű szám segítségével. A sorsolást a vezérigazgató által kijelölt három tagú bizottság ellenőrzi, melyről jegyzőkönyv kerül felvételre.

1. **Nyertes értesítése**

A nyertest az általuk megadott e-mail címen értesítjük a sorsolást követő 3 napon belül.

1. **Adófizetés és egyéb költségek**

A nyerteseket a nyereményekkel kapcsolatosan nem terheli személyi jövedelemadó fizetési kötelezettség, azonban a nyeremény átvételével összefüggésben esetlegesen felmerülő egyéb költségek és kiadások (pl. nyeremény átadásának helyszínére történő utazási költség stb.) őket terhelik.

1. **Nyeremények átvétele**

Az átvétel személyesen történik, a szervező és a nyertes között egy előre egyeztetett IBUSZ irodában.

A nyertes köteles a Szervezővel együttműködni abban, hogy a nyeremény átadása a fentiekben írt határidőn belül megtörténjen.

1. **Adatkezelés**

A Szervező nem felelős a valótlanul, hiányosan, hibásan megadott elérhetőségi adatokból eredő következményekért. Amennyiben a Játékban résztvevő az általa megadott elérhetőségen nem elérhető, az a Játékból történő automatikus kizárással jár.

Résztvevő a Játékban való jelentkezésével elismeri és hozzájárulását adja ahhoz, hogy adatai megfelelnek a valóságnak. Amennyiben csalás gyanúja merül fel egy résztvevő adataival kapcsolatban, úgy az a Játékból való kizárást eredményezi. Résztvevő elfogadja és hozzájárul, hogy a játékban való részvétel csak valóságnak megfelelő névvel és egy e-mail címmel lehetséges. Amennyiben egy névhez több e-mail cím párosul, úgy az a Játékból való kizárással jár.

A Játék során az adatszolgáltatás önkéntes. A résztvevő külön hozzájárulását adja ahhoz, hogy személyes adatai a Szervező adatbázisába kerüljenek és azokat a Szervező – esetleges írásbeli törlési nyilatkozata kézhezvételéig – minden további ellenszolgáltatás és engedélyezés nélkül a Játék lebonyolítása céljából kezeljék.

A résztvevő a külön hozzájárulását adhatja ahhoz, hogy Szervező a résztvevő részére marketing célú üzeneteket küldjön e-DM formájában. Szervező/Közreműködő résztvevő adatait harmadik félnek nem adja át, azokat bizalmasan kezeli.

A Szervező garantálja, hogy a személyes, valamint különleges adatokat a jogszabályi előírásoknak megfelelően kezelik.

Az adatkezelést és az adatfeldolgozást a Szervező végzi.

A résztvevő jelentkezésével tudomásul veszi, hogy a jelen Szabályzatban foglalt feltételeket a Szervező, egyidejű értesítés mellett bármikor egyoldalúan módosíthatja, illetve a játékot bármikor különösebb indoklás nélkül megszüntetheti. Kiváltképp akkor, ha Szervező/Közreműködőben csalás, vagy visszaélés gyanúja merül fel.